REPUBLIKA HRVATSKA

ZAGREBAČKA ŽUPANIJA

OPĆINA BISTRA

Općinski načelnik

KLASA: 022-01/20-01/53
URBROJ: 238/02-02-20-01
Bistra, 15.10.2020.
Na temelju članka 33. Zakona o fiskalnoj odgovornosti (Narodne novine br. 111/18), a u svezi s člankom 47. Zakona o proračunu („Narodne novine“ br. 87/08, 136/12, 15/15), te članka 47. Statuta Općine Bistra („Službeni glasnik Općine Bistra“ br. 1/18) Općinski načelnik Općine Bistra donosi

NAPUTAK
O obavljanju kontrole na licu mjesta kod primatelja transfera
iz proračuna Općine Bistra
I. OPĆE ODREDBE
Članak 1.

Ovom Uputom utvrđuje se način postupanja i obveze Jedinstvenog upravnog odjela Općine Bistra u provođenju kontrole na licu mjesta kod krajnjih korisnika transfera sredstava iz Proračuna Općine Bistra ( u daljnjem tekstu: kontrola na licu mjesta).  
Članak 2.
Kontrola na licu mjesta predstavlja fizičku kontrolu i provjeru dokumentacije na licu mjesta.
Kontrolom na licu mjesta provjerava se izvršavaju li primatelji transfera sredstava iz Proračuna Općine Bistra (u daljnjem tekstu. Proračun) svoje obveze utvrđene ugovorom ili drugim aktom kojim se odobrava transfer sredstava (odluka, zaključak, sporazum i dr.).
Članak 3.
Pod transferima iz Proračuna u smislu ovog Naputka podrazumijevaju se:
· subvencije (35-oznaka skupine u Računskom planu),
· pomoći inozemnim vladama (361-oznaka podskupine u Računskom planu),
· pomoći međunarodnim organizacijama te institucijama i tijelima EU (362-oznaka podskupine u Računskom planu),
· pomoći unutar općeg proračuna (363-oznaka podskupine u Računskom planu),

· pomoći proračunskim korisnicima drugih proračuna (366-oznaka podskupine u Računskom planu),

· pomoći temeljem prijenosa EU sredstava (368-oznaka podskupine u Računskom planu),
· tekuće donacije (381-oznaka podskupine u Računskom planu),

· kapitalne donacije (382-oznaka podskupine u Računskom planu),

· kapitalne pomoći (386-oznaka podskupine u Računskom planu).

Prema procijeni Načelnika, Zamjenika načelnika ili Pročelnika Jedinstvenog upravnog odjela, ovaj naputak može se primjenjivati na kontrole na licu mjesta kod proračunskih korisnika Općine Bistra, a vezano uz praćenje zakonitog, svrhovitog i pravodobnog korištenja proračunskih sredstava te namjenskih i vlastitih prihoda proračunskih korisnika.
II. OBVEZNICI PRIMJENE
Članak 4.
Obveznik primjene ovog naputka je Jedinstveni upravni odjel Općine Bistra.

III. PROVOĐENJE KONTROLA NA LICU MJESTA KOD KRAJNJIH KORISNIKA

Članak 5.
Kontrola na licu mjesta provodi se kod primatelja transfera iz Proračuna Općine Bistra koji su jednaki i veći od 20.000,00 kuna po pojedinom korisniku ili pojedinoj namjeni, a može se provesti i u slučaju transfera manjeg od 20.000,00 kuna.
Provođenjem kontrole iz stavka 1. ovog članka utvrđuje se zakonito i namjensko korištenje sredstava od strane primatelja transfera, odnosno krajnjeg korisnika, ukoliko isti nije i direktni primatelj transfera.
Članak 6.
Za transfere isplaćene u tekućoj proračunskoj godini kontrola na licu mjesta se provodi do kraja proračunske godine. 
Iznimno od stavka 1. ovog članka, za transfere isplaćene u studenom i prosincu tekuće godine kontrola na licu mjesta može se obaviti do 31. ožujka iduće godine.
Članak 7.

Kontrola na licu mjesta može se obavljati tijekom realizacije projekta / aktivnosti za koji se odobrio transfer ili nakon završetka realizacije projekta / aktivnosti.
Članak 8.
Ugovorom ili drugim aktom iz članka 2. ovog Naputka, kojim se odobrava transfer sredstava iz Proračuna, obavezno se utvrđuje pravo Općine Bistra da kod krajnjih korisnika provodi kontrolu utroška dodijeljenih sredstava, kao i mogućnost obustave i obvezu povrata doznačenih sredstava u slučaju nenamjenskog i nezakonitog trošenja sredstava od strane krajnjeg korisnika.
Članak 9.
Kontrolu na licu mjesta provodi službenik ili službenici Jedinstvenog upravnog odjela Općine Bistra kojeg / koje odredi Općinski načelnik ili njegov Zamjenik.
Kontrolu može obavljati i povjerenstvo kojeg imenuje Načelnik ili Zamjenik načelnika ukoliko se radi o specifičnim djelatnostima (npr. vatrogastvo, zdravstvo, socijala i sl.).
Članak 10.
Kontrola utroška sredstava kod krajnjih korisnika obavlja se sukladno Planu kontrole kojeg donosi Općinski načelnik ili Zamjenik načelnika. 
Obrazac –Plan rada za kontrolu na licu mjesta sastavni je dio ovog Naputka (Obrazac 1). 
Uzorak na temelju kojeg se prati i kontrolira namjensko isplaćivanje donacija, pomoći, subvencija i drugih transfera te korištenje istih odgovara uzorku od 10% krajnjih korisnika kojima je na godišnjoj razini isplaćeno 20.000,00 kuna ili više prema godišnjem financijskom planu, odnosno Proračunu. 
Nakon provedene kontrole na licu mjesta, službenik koji je proveo kontrolu sastavlja Izvješće o obavljenoj kontroli namjenskog i zakonitog korištenja sredstava na licu mjesta. 

Obrazac - Izvješće o obavljenoj kontroli namjenskog i zakonitog korištenja sredstava na licu mjesta kod krajnjeg korisnika, sastavni je dio ovog Naputka (Obrazac 2).

Izvješće o obavljenoj kontroli na licu mjesta dostavlja se Općinskom načelniku ili Zamjeniku načelnika u roku od 5 dana nakon provedene kontrole. Jedan primjerak Izvješća o obavljenoj kontroli dostavlja se i primatelju transfera kod kojeg je kontrola provedena.

Članak 11.

Ukoliko se utvrde nepravilnosti u korištenju proračunskih sredstava od strane primatelja transfera, Općinski načelnik će odmah zatražiti povrat sredstava u Proračun i o tome obavijestiti Odsjek za financije i računovodstvo. 

O sumnjama na nepravilnosti istodobno sa obavješćivanjem Općinskog načelnika obavještava se i osoba zadužena za nepravilnosti u Općini Bistra.

IV. ZAVRŠNA ODREDBA
                                                Članak 12.
Ovaj Naputak stupa na snagu danom objave a objavit će se na službenoj internetskoj stranici Općine Bistra.










 Općinski načelnik










   Krešimir Gulić
Obrazac br. 1.: Plan rada za kontrolu na licu mjesta
PLAN RADA ZA KONTROLU NA LICU MJESTA

Primatelj sredstava: ______________________________________________________________

                     (Naziv primatelja sredstava kod kojeg će se kontrola provesti) 
Davatelj sredstava: OPĆINA BISTRA, Bistranska 98, Poljanica Bistranska, 10298 BISTRA
                     (Naziv nadležne ustrojstvene jedinice) 

Područje i opseg kontrole na licu mjesta:

Broj i naziv programa u proračunu: ____________

Broj i naziv projekta/aktivnosti u proračunu: ______________

Ugovori (odluka, rješenje, sporazum) koji će se kontrolirati i podaci o pojedinačnim isplatama za čije namjensko korištenje će se obaviti kontrola (uzorak):

	
	Ugovor
	Transferi iz proračuna

	Br.
	Broj i naziv
	Vrijednost (kn)
	Datum početka
	Datum završetka
	Iznos (kn)
	Datum

	1.
	
	
	
	
	
	

	2.
	
	
	
	
	
	


Datum kontrole na licu mjesta: ________________________
Adresa na kojoj se obavlja kontrola: ____________________
Osobe koje će obaviti kontrolu na licu mjesta:

	Br.
	Ime i prezime
	Naziv ustrojstvene jedinice
	Funkcija

	1.
	
	
	

	..
	
	
	


Plan aktivnosti:

	Br.
	Zadatak/Aktivnost
	Očekivano vrijeme provedbe

	1.
	
	

	...
	
	


	Plan izradili (ime i prezime )

	Ime i prezime
	
	Ime i prezime
	

	Potpis
	
	Potpis
	

	Odobrio (čelnik nadležne ustrojstvene jedinice)
	Datum plana
	

	Ime i prezime
	Krešimir Gulić
	KLASA
	

	Funkcija
	Općinski načelnik
	URBROJ
	

	Potpis i pečat
	______________________


Obrazac br. 2.: Izvješće o obavljenoj kontroli namjenskog i zakonitog kotištenja sredstava na licu mjesta kod krajnjeg korisnika
	IZVJEŠĆE O OBAVLJENOJ KONTROLI NA LICU MJESTA

	Podaci o transferu

	Broj i naziv programa u proračunu
	

	Broj i naziv projekta/aktivnosti u proračunu
	

	Broj i naziv ugovora (odluke, rješenja, sporazuma)
	

	Vrijednost ugovora (kn)
	

	Datum početka ugovora
	

	Datum završetka ugovora
	

	Podaci o obavljenoj kontroli

	Cilj kontrole na licu mjesta
	

	Primljena izvješća o provedbi projekta/aktivnosti (datum)

	

	Prethodno obavljene kontrole na licu mjesta (datum)
	

	Datum predmetne kontrole na licu mjesta
	

	Adresa na kojoj se obavila kontrola
	

	Ime  prezime te radno mjesto osobe kod davatelja sredstava koja je obavila kontrolu na licu mjesta
	Ime i prezime, radno mjesto
1.______________________                     ______________________

2.______________________                    ______________________

	Popis sudionika od strane primatelja sredstava (ime i prezime i potpis)
	Ime i prezime, radno mjesto                                       potpis

1. _______________________                           __________________


2. _______________________                          ___________________

	Zapisnik o obavljenoj kontroli

	U ovom dijelu se opisuju provedene  kontrolne aktivnosti. Utvrđuje se dali su sve aktivnosti provedene u skladu s ugovorom, jesu li ostvareni ciljevi projekta, odnosno hoće li sve aktivnosti biti završene do kraja predviđenog roka, dali postoji kakva nepravilnost u provedbi projekta te odgovaraju li do sada dobiveni izvještaji o provedbi projekta stvarnom stanju.

	Cilj projekta/aktivnosti
	

	Stanje provedbe s obzirom na obavljene aktivnosti, postignute rezultate i s obzirom na odredbe ugovora
	

	Način na koji se upravlja projektom/aktivnosti od strane primatelja sredstava
	

	Održivost projekta/aktivnosti
	

	Problemi/odstupanja od ugovora (odluke, rješenja, sporazuma) koji su se pojavili (uključujući nepravilnosti)
	

	Zaključak (sažetak o provedbi projekta/aktivnosti; hoće li biti potrebno ići u ponovnu kontrolu) 
Preporuke korisniku
	

	Popis privitaka (očitovanje primatelja sredstava, fotografije i sl.):
	1.
...

	

	Izvješće izradili (ime i prezime kontrolora)

	Ime i prezime
	
	Ime i prezime
	

	Potpis
	
	Potpis
	

	Datum izvješća
	
	
	

	KLASA
	
	
	

	URBROJ
	

	OPĆINA BISTRA
	    OPĆINSKI NAČELNIK

           Krešimir Gulić

  _____________________




� Primatelj sredstava dužan je u roku navedenom u Ugovoru dostaviti davatelju sredstava izvješće o utrošku sredstava / realizaciji projekta. Izvješće sadrži opisni i financijski dio programa / projekta / aktivnosti.

